****



**Educație pentru Valori și Atitudini în Europa Incluzivă**

**2019-1-BE02-KA201-060238**

|  |  |
| --- | --- |
| Subiect | MULTICULTURALITATEA |
| Imagine | Despre site  Sursa: <https://ambasadasustenabilitatii.ro/anialmg/> |
| Titlu | **DIVERSITATEA CULTURALĂ ȘI DIALOGUL ÎN LIMBAJ MIMICO-GESTUAL ROMÂNESC** |
| Detalii: | **Scop** :  Această lecție se adresează elevilor de gimnaziu, liceu și se bazează pe aducerea la cunoștință a cunoștințelor introductive despre limbajului mimico-gestual utilizat de persoanele cu deficență de auz din România.  Lecția își propune să discute conceptul de limbaj mimico-gestual în relație cu integrarea culturală, stimulând reflecția și favorizând dezvoltarea atitudinilor de deschidere culturală, toleranța și respectul reciproc între oameni și grupuri care conviețuiesc, indiferent de identitatea lor culturală.  **Obiective:**  **La sfârșitul lecției, elevii vor fi capabili să:**   * să descrie conceptul de limbaj mimico-gestual * să-și însușească cuvinte în limbaj mimico-gestual prin vizionarea poveștii ***“Banul muncit”*** interpretată în limbaj mimico-gestual; * să aducă argumente în favoarea conviețuirii armonioase a comunităților culturale, prin păstrarea identității culturale, dar și cu respectarea tuturor normelor locale, sociale și juridice; * să aducă argumente în favoarea egalității în drepturi dar și îndatoriri între diferite comunități culturale sau între majoritate și minorități; * să manifeste și/sau să promoveze atitudini orientate spre cooperare și dialog intercultural.   **Vocabular relevant:**   * Limbaj mimico-gestual românesc, identitate culturală, reprezentări, tradiții culturale, norme sociale   **Limbajul mimico-gestual românesc (LMG),** denumit general și limbajul semnelor, este o limbă de sine stătătoare care are, ca orice altă limbă, o structură, un lexic, reguli gramaticale și alte componente specifice. Limbajul mimico-gestual românesc este limba utilizată de către comunitățile de surzi din România. Pentru majoritatea surzilor, LMG este limba maternă – iar nu limba română, cum am putea crede. Gradul de înțelegere și capacitatea de utilizare a limbii române diferă foarte mult de la o persoană la alta. Unele persoane surde au abilități limitate sau reduse de utilizare a limbii române (scris, citit, citit pe buze, vorbit), altele au însă cunoștințe și abilități avansate până la foarte avansate.  Sursa: <https://dlmg.ro/despre-lmg/> |
| Cum să folosești această lecție: | **Activități:**  **1) Pregătirea lecției**  **Înainte de lecție:**   * Se pregătesc materialele de prezentat: <https://www.facebook.com/100015171934402/videos/355838351598560>, <https://dlmg.ro/>, <https://ailg.ro/poveste/banul-muncit/> * Se vor printa fișe de documentare pentru elevi, conținând mesajul transmis în materialele video, fișe pentru notițe, observații și răspunsuri.   **În timpul lecției:**   * prezentarea temei și a obiectivelor de învățare; * prezentarea materialelor și resurselor web; * distribuirea fișelor de documentare care conțin mesajul prezentat video- printat și spații libere pentru notițe și răspunsuri; * propunerea principalelor metode de învățare: comunicarea cu ajutorul dactilemelor, labiolectura- citirea pe buze a a mesajului video- inclus în fișele de documentare și realizarea de adnotări sau evidențieri pentru a susține discuțiile explicații, discuții, prezentări.   **2) Activități de învățare:**   * cu ajutorul unui laptop, proiector, profesorul introduce conceptele de grup cultural, identitate culturală, integrare; * elevii urmăresc materialele media și le discută, împărtășindu-și gândurile cu privire la conviețuirea unor grupuri sau comunități care sunt diferite din punct de vedere cultural; * elevii vizionează povestea “Banul muncit”; * elevii lucrează la fișele lor (citire, evidențiere, adnotare) sub supravegherea profesorului, apoi își prezintă opiniile și discută concluziile; * Profesorul propune elevilor să răspundă la următoarele întrebări:   - Care este diferența dintre cultura surzilor și cultura auzitorilor?  - Ce atitudini civice ar trebui și ar putea fi cultivate pentru a ajuta la construirea unor comunități mai armonioase și mai prospere?   * Evaluarea activității și asigurarea învățării noilor termeni și concepte printr-o sesiune rapidă de întrebări și răspunsuri, exerciții practice de comunicare în limbaj mimico-gestual.   **3) Asigurarea retenției și transferului**   * Elevii vor fi încurajați să studieze materialele suplimentare de lectură; * Profesorul propune elevilor ca temă pentru acasă să constituie echipe de lucru pentru realizarea de prezentări ale comunităților culturale surde, a unor evenimente sau situații legate de subiect. |
| Resurse: | **1) Materiale media (stimul de învățare)**  **C:\Users\CEAC\Downloads\293066681_376006521331044_5372031266099905999_n.jpg**  Comunicarea în limbaj mimico-gestual (cum este percepută această comunicare de către o persoană auzitoare?)  <https://www.facebook.com/100015171934402/videos/355838351598560>  **2) Materiale de lectură (resurse de învățare)**  [**https://ailg.ro/povesti/**](https://ailg.ro/povesti/)  **3) Lecturi suplimentare și alte resurse digitale:**     * Manual de limba semnelor pentru elevii surzi * <https://www.youtube.com/watch?v=mZ6slITEuuU&feature=emb_imp_woyt> * Dicționar de limbaj mimico-gestual * <http://dlmg.ro/dictionar/> * Multiculturalism – din Wikipedia, enciclopedia liberă, * <https://ro.wikipedia.org/wiki/Multiculturalism> * Interculturalism - din Wikipedia, enciclopedia liberă, * <https://wikicro.icu/wiki/interculturalism> * Integrare culturală, <https://www.facebook.com/watch/?v=2106052019546765>   **4) Planșe de hârtie, markere, tabla interactivă, proiector** |
| Categorie | interschimbabil (sala de clasă / online / e-learning) |
| Grupul țintă principal | 14-18 ani / elevi de gimnaziu și liceu/ învățământ profesional |
| Materii înrudite: | Etică și comunicare, Educație pentru cetățenie, Științe socio-umane, Consiliere și orientare, Dirigenție |

*Această publicație a fost creată cu sprijinul financiar al Uniunii Europene prin Programul Erasmus+. Acesta reflectă doar punctul de vedere al autorului, iar Agenția Națională și Comisia Europeană nu sunt responsabile pentru nicio utilizare care poate fi făcută a informațiilor pe care le conține.*